b'\n_START_ARTICLE_\nGiulo Raimondo Mazzarino\n_START_SECTION_\nBiografija\n_START_PARAGRAPH_\nGiulo Mazzarinis gim\xc4\x97 Pescina mieste, Neapolio Karalyst\xc4\x97je. U\xc5\xbeaugo Romoje. Mazarin \xc5\xa1eima kilusi i\xc5\xa1 Normand\xc5\xb3 karali\xc5\xa1kosios \xc5\xa1eimos, Sicilijos. Pietro Mazzarino ir Ortenzia Buffalini s\xc5\xabnus, Alexander Mazzarino brolis(v\xc4\x97liau \xc5\xbeinomas kaip Ekso provincijos arkivyskupas Michele Mazzarino). Jo t\xc4\x97vas buvo notaras. D\xc4\x97l Cologne \xc5\xa1eimos paramos Mazarin \xc5\xa1eima susik\xc5\xabr\xc4\x97 ger\xc4\x85 pad\xc4\x97t\xc4\xaf visuomen\xc4\x97je. Jules Mazarinis studijavo J\xc4\x97zuit\xc5\xb3 koled\xc5\xbee, Romoje, ta\xc4\x8diau atsisak\xc4\x97 paklusti ten diktuojamai tvarkai. V\xc4\x97liau \xc4\xafgijo daktaro laipsn\xc4\xaf Romos \xe2\x80\x9eLa Sapienza\xe2\x80\x9c universitete. Po kardinolo Armand Jean du Plessis de Richelieu mirties buvo paskirtas Pranc\xc5\xabzijos ministru pirmininku.\n_START_SECTION_\nPranc\xc5\xabzijos ministras pirmininkas\n_START_PARAGRAPH_\nPo Ri\xc5\xa1elj\xc4\x97 mirties Jules Mazarinis gr\xc4\xaf\xc5\xbeo \xc4\xaf Pary\xc5\xbei\xc5\xb3 ir nuo 1642\xc2\xa0m. gruod\xc5\xbeio tapo ministru pirmininku. 1643\xc2\xa0m. mir\xc4\x97 karalius Liudvikas XIII. Karaliaus \xc4\xafp\xc4\x97dinis Liudvikas XIV, kuris buvo vos penkeri\xc5\xb3, \xc5\xa1alies valdyti negal\xc4\x97jo iki pilnametyst\xc4\x97s. Iki 1661\xc2\xa0m. u\xc5\xbe regent\xc4\x85 jo motin\xc4\x85 On\xc4\x85 Austrijiet\xc4\x99 vald\xc4\x97 Jules Mazarinis. Mazarinis pad\xc4\x97jo Onai Austrijietei pl\xc4\x97sti jos gali\xc4\x85.\n_START_SECTION_\nMinistro pirmininko politika\n_START_PARAGRAPH_\nMazarin toliau t\xc4\x99s\xc4\x97 Richelieu anti Habsburg\xc5\xb3 politik\xc4\x85 ir pad\xc4\x97jo pagrindus Liudviko XIV ekspansinei politikai. Abu min\xc4\x97ti kardinolai vykdydami politik\xc4\x85 atid\xc5\xbeiai sek\xc4\x97 \xc5\xa0vedijos politik\xc4\x85 stengdamiesi nukreipti j\xc4\x85 savo naudai. \xc5\xa0vedija tuo tarpu siek\xc4\x97 sustiprinti savo \xc4\xaftak\xc4\x85 Baltijos j\xc5\xabroje ir d\xc4\x97l to prad\xc4\x97jo kar\xc4\x85 su danais. Siekdamas gr\xc4\x85\xc5\xbeinti \xc5\xa1vedus \xc4\xaf kov\xc4\x85 su Habsburgais Mazarinis pad\xc4\x97jo \xc5\xa1vedams tarpininkaudamas j\xc5\xb3 taikos derybose su danais, pagal kurias \xc5\xa0vedijai atiteko Ezelio ir Gotlando salos. Ta\xc4\x8diau pranc\xc5\xabzai nenor\xc4\x97jo sustiprinti nei \xc5\xa0vedijos, nei savo ginam\xc5\xb3j\xc5\xb3 vokie\xc4\x8di\xc5\xb3 protestant\xc5\xb3 pozicij\xc5\xb3 ir tuo tikslu Mazarinis ne kart\xc4\x85 k\xc4\x97l\xc4\x97 sunkum\xc5\xb3 savo kovojan\xc4\x8diai kariuomenei._NEWLINE_Ri\xc5\xa1elj\xc4\x97 ir Mazarinis prakti\xc5\xa1kai \xc4\xafved\xc4\x97 kelis svarbiausius modernios, teritorin\xc4\x97s valstyb\xc4\x97s principus, kurie yra veiksmingi iki pat dabar: valdovo asmuo pakei\xc4\x8diamas centralizuotai veikian\xc4\x8dia (pirmiausia spaudos-pa\xc5\xa1to, o v\xc4\x97liau ir telegrafo-gele\xc5\xbeinkelio pagalba) biurokratijos ir \xc4\xafstatym\xc5\xb3 sistema, kuri savo teritorijoje veikia \xe2\x80\x9evisur vienodai\xe2\x80\x9c.\n_START_SECTION_\n\xc4\xaedomu\n_START_PARAGRAPH_\n\xe2\x80\xa6kai Pranc\xc5\xabzijos ministras, kardinolas Mazarinis i\xc5\xa1leisdavo nauj\xc4\x85 \xc4\xafstatym\xc4\x85 d\xc4\x97l nauj\xc5\xb3 mokes\xc4\x8di\xc5\xb3 \xc4\xafvedimo ar sen\xc5\xb3 padidinimo, pary\xc5\xbeie\xc4\x8diai, kurdavo naujas pajuokiamo turinio daineles bei eil\xc4\x97ra\xc5\xa1\xc4\x8dius. Mazarinis klausdavo mokes\xc4\x8di\xc5\xb3 rink\xc4\x97j\xc5\xb3: "Kaip ten liaudis? Ar ne buntavoja? " Ir, i\xc5\xa1gird\xc4\x99s atsakymus apie daineles ir eil\xc4\x97ra\xc5\xa1\xc4\x8dius sakydavo: \xe2\x80\x9eDainuoja, sakot? Jei dainuoja- tai mok\xc4\x97s\xe2\x80\x9c.\n_START_SECTION_\nS\xc4\x85saja su LDK\n_START_PARAGRAPH_\nBoguslovas Radvila studijav\xc4\x99s Olandijoje, apkeliav\xc4\x99s vos ne vis\xc4\x85 Europ\xc4\x85, Pranc\xc5\xabzijoje pasi\xc5\xbeym\xc4\x97jo kaip \xc5\xabmus dvikovininkas, kart\xc4\x85 i\xc5\xa1 kal\xc4\x97jimo j\xc4\xaf i\xc5\xa1trauk\xc4\x97 pats kardinolas Mazarinis.'